alexandrainst/scandi-wiki huggingface dataset:
Francis Monkman

Francis Monkman (født 9. juni 1949 i Hampstead, Camden  i London) er en engelsk musiker kjent fra bandene Curved Air og Sky og som studiomusiker for en rekke britiske band og artister. Han har også kjent for å ha komponert filmmusikk for blant annet til filmen The Long Good Friday fra 1980.

Biografi 
Hans musikalske karriere startet da han var student ved Westminster School, hvor han studerte orgel og cembalo. Etter dette studerte han ved Royal College of Music og ble medlem av kammerorkesteret Academy of St Martin in the Fields. I mars 1970 grunnla han rockebandet Curved Air med flere av hans medstudenter og ga ut tre album som endte høyt oppe på de britiske albumlistene før bandet i oktober 1973 ble oppløst av indre stridigheter. Monkman gikk videre til Matching Mole og samarbeid med Robert Wyatt, før hans ulykke satte en stopper for videre arbeid.

På midten av 1970-tallet fungerte han som studiomusiker for flere kjente britiske band og artister som The Shadows, David Essex, Paul Nicholas, Kate Bush, Steve Harley, Al Stewart, Harvey Andrews og Alan Parsons Project blant flere. Han samarbeidet også med Phil Manzanera fra Roxy Music på gruppas album Listen Now og K-Scope, og turnerte som medlem av hans liveband 801 i august–september 1976 sammen med blant andre Brian Eno, Bill MacCormick og Simon Phillips.

Sammen med den australske gitaristen og komponisten John Williams stiftet han bandet Sky i 1978 sammen med veletablerte studiomusikere som Herbie Flowers, Tristan Fry og Kevin Peek. Gruppas første utgivelse fikk gullstatus og solgte senere til platina i 1979. Etter album nummer tre og er påfølgende omfattende verdensturné, samt en komposisjon av filmmusikk til The Long Good Friday, forlot Monkman bandet for å konsentrere seg om sin solokarriere.

To soloalbum ble gitt ut tidlig på 1980-tallet med Energism i 1980 og Dweller On The Threshold i 1981, hvor det sistnevnte ble gjestet av Camels Andrew Latimer på gitar. Som følge av dette gjestet Monkman på Camels neste album The Single Factor i januar/februar 1982. Hans musikalske karriere fortsatte han med fremføring og innspilling av klassisk musikk fra midten av 1980-tallet og utover 1990-tallet, og i 1999 ga han ut albumet 21st Century Blues.

Eksterne lenker   
 
 
  Vinylvulture.co.uk – Biografi og intervju med Francis Monkman

Engelske keyboardister
Engelske gitarister
Engelske komponister
Personer fra London
Palace Station

Palace Station er et hotell og et kasino i Las Vegas i Nevada i USA. Det er et  locals casino som eies og drives av Station Casinos Inc. og har 1 100 værelser. 

Det åpnet den 1. juli 1976 som The Bingo Palace. Hotellet ble renovert i 1999.

Eksterne lenker
 

Kasinoer
Hoteller i Las Vegas
Etableringer i 1976
Høyland prestegjeld

Høyland prestegjeld var prestegjeld i Jæren prosti frem til 1. mai 1997 og deretter i Sandnes prosti frem til prestegjeldet ble nedlagt 1. januar 2006.
Prestegjeldet med sognene Høyland og Soma går tilbake til før-reformatorisk tid (1537).

Prester i Høyland

Referanser

Kilder

Eksterne lenker 
 Prestegjeld og sogn i Rogaland

Prestegjeld i Stavanger bispedømme
Sandnes' historie
Arvefyrstens palass

Arvefyrstens palass (Arvfurstens palats) er et tidligere svensk slott, ved Gustav Adolfs torg, sentralt i Stockholm, bygningen huser i dag Utrikesdepartementet. Det opprinnelige slottet ble bygget mellom 1783-94 for prinsesse Sofia Albertina, arkitekt var Erik Palmstedt. I 1902 overtok staten slottet og det ble bestemt at utrikesdepartementet skulle flytte inn, noe de gjorde i 1906.

Eksterne lenker
 Rundtur i Arvfurstens palats-Regeringen.se

Byggverk i Stockholm
Svensk utenrikspolitikk
Thomas Berntsen

Thomas Edvin Berntsen (født 31. juli 1970) er en norsk tidligere fotballspiller som siden desember 2012 har vært sportssjef for Sarpsborg 08. Før dette var han trener for Strømmen. Som spiller var han innom Strømmen, Lillestrøm, Vålerenga, Bryne FK, Bærum SK og østerrikske Bregenz.

Spillerkarriere

Referanser

Eksterne lenker 
 

Norske fotballspillere
Norske fotballtrenere
Fotballspillere for Strømmen IF
Fotballspillere for Lillestrøm SK
Fotballspillere for Vålerenga Fotball
Fotballtrenere for Kongsvinger IL
Norske fotballspillere i Østerrike
Jørn Karlsrud

Jørn Gunnar Karlsrud (født 10. desember 1965) er en tidligere norsk fotballspiller. Han spilte for Kongsvinger fra 1992 til 2001. Hans beste prestasjon med Kongsvinger er eliteseriesølvet fra 1992. Han spilte totalt 241 kamper for klubben og scoret 32 mål.

Karriere 
 Kongsvinger (1992–2001)
 Moss (1988–1990)

Meritter 
 Seriesølv 1992 med Kongsvinger.

Referanser

Eksterne lenker 
 Profil hos altomfotball.no

Norske fotballspillere
Fotballspillere for Moss FK
Fotballspillere for Kongsvinger IL Toppfotball
Fødsler i 1965
Balsfjordeidet

Balsfjordeidet (nordsamisk: Báhccavuonmuotki) er et eid, eller snarere et dalføre, som strekker seg mellom Balsfjorden og Storfjorden i Troms.  Balsfjordeidet danner sørgrensa for Lyngenhalvøya. Høyeste punkt er ved Øvergård, som ligger knappe 100 meter over havet og danner vannskillet mellom nedbørfeltene til Nordkjoselva, som renner vestover til Balsfjorden og Balsfjordelva, som renner i nordøstlig retning mot Storfjorden. Den vestlige delen av eidet kalles også Nordkjosdalen.

Eidet er relativt flatt og det ligger gårdsbruk langs hele dalbunnen, men mest i den vestlige delen. Ellers er eidet skogkledt, med innslag av myr.

E6, som på denne strekningen har felles trasé med E8, går langs hele Balsfjordeidet.

Referanser 

Balsfjords geografi
Storfjords geografi
Daler i Troms og Finnmark
Eid i Norge
Luftvernbataljonen

Luftvernbataljon Ørland (LVbn Ørland) ble opprettet i 1954 på Ørland flystasjon i Ørland kommune i Trøndelag. Gjennom historien har LVAbn benyttet kanonluftvern av typen L-60 og L-70, radarsikter av typen RSS-40 og FCS-2000 og missilsystemer av typen NOAH (Norwegian Adapted HAWK) og NASAMS (Norwegian Advanced Surface to Air Missile System), lenge oppsatt i kombinasjon kalt NORSOL. Bataljonen hadde i 2012 ca 65 befal og vervede, og 75 vernepliktige soldater.

Bataljonen er organisert i forskjellige tropper.
 Utskytningstropp
 Ildledningstropp
 Sambandstropp
 Kommandoplasstropp
 Trentropp

Idag er LVbn Ørland den eneste luftvernavdelingen som eksisterer i Norge. Bataljonen ble sommeren 2014 slått sammen med Luftvernartilleribataljon Bodø og samlet på Ørland hovedflystasjon. LVAbn Ørland har egen rekruttskole på Ørland tiltross for Luftforsvarets felles rekruttskole på Madla.

De er oppsettende avdeling for FIST-L/LV (Forsvarets innsatstyrke – Luftforsvaret/luftvern) og opererer våpensystemet NASAMS II. Ved å ligge på Ørland hovedflystasjon får avdelingen meget gode synergier og treningseffekt opp mot kampflyskvadronen (338 skvadron) og basesettet (Basesett 1) i tillegg til meget gode treningsmuligheter med de allierte avdelingene som til stadighet besøker Ørland hovedflystasjon gjennom året.

Referanser 

Avdelinger og forband i Luftforsvaret
Ørland
Luftvern i Norge
James Bond i hemmelig tjeneste

James Bond i hemmelig tjeneste (originaltittel: On Her Majesty's Secret Service) er en britisk action-film fra 1969 som omhandler den kjente britiske agenten James Bond. Han spilles for første og eneste gang av George Lazenby, mens motspilleren er Telly Savalas. Regi er ved Peter R. Hunt. 

Dette er den 6. Bond-filmen.

Handling
Agent 007 har vært på jakt etter forbryterorganisasjonen Spectres øverste leder Blofeld (Telly Savalas) i to år. Han finner ham omsider som leder for en klinikk i de sveitsiske alper. Her forbereder han en skremmende form for bakteriologisk krigføring som truer hele menneskeheten.

Om filmen
Filmen var en av de filmene som spilte inn mest penger i 1969.

I rollene
George Lazenby .... James Bond
Diana Rigg .... Tracy di Vicenzo 
Telly Savalas .... Ernst Stavro Blofeld
Gabriele Ferzetti .... Marc-Ange Draco
Ilse Steppat .... Irma Bunt
Bernard Lee .... M
Lois Maxwell .... Miss Moneypenny
George Baker .... Sir Hilary Bray
Desmond Llewelyn ..... Q
Angela Scoular .... Ruby Bartlett
Catherine Schell .... Nancy

Referanser

Eksterne lenker 
 

Britiske actionfilmer
James Bond-filmer
Filmer fra 1969
Engelskspråklige filmer
Filmer lagt til Sveits
Myteresonans

Myteresonans er resonans av en myte, og er et effektivt dramaturgisk verktøy i filmmanuskriptskrivning.

Monomyten

Folk har alltid hatt behov for forbilder, og dette benyttes effektivt i dramaturgisk sammenheng. Folk har sett opp til alt fra Mohammed, Jesus og Buddha til dagens stjerner fra Idol.

Fellestrekkene for alle mytene danner grunnlaget for monomyten. Monomyten er en dannelseshistorie som beskriver utviklingen fra barn til voksen, og alle de universelle problemene som faller inn under den utviklingen. Monomyten beskriver hvordan man kan danne et forbilde for folk på tvers av nasjoner, religioner og kulturer.

George Lucas og Steven Spielberg benytter seg mye av monomyten, som f.eks. i Indiana Jones og Star-Wars-trilogien

George Lucas beskriver Harrison Fords rolle i filmer som de ovenstående som en beskrivelse av den arketypiske, mytologiske helt.

Myteresonans er en underbevisst resonans

Litteraturliste 

Joseph Campbell – The Hero with a Thousand Faces. Andre utgivelse 1968.
Joseph Campbell – The Power of Myth
Golden – Uses of Comparative Mythology
George Lucas – The Magic of Myth
Christopher Vogler – The Writer’s Journey: Mythic Structure for Writers.

Film
Litteratur
Dramatikk
Mytologi
Espenes

Espenes er ei bygd i Dyrøy kommune i Troms og Finnmark. Stedet ligger langs Espenesbogen, ei bukt på sørsiden av Solbergfjorden. Espenes ligger dessuten ca. 3 km nordøst for kommunesentret Brøstadbotn. Fylkesvei 211 går gjennom bygda. De fleste sentrumsfunksjoner, deriblant skole, butikk og posttjenester finner man i Brøstadbotn (postnr. 9311), men Espenes har egen frisør. Langs bilveien østover er det 2 mil til det større tettstedet Sørreisa og knappe 4 mil til byen Finnsnes.

Like over Solbergfjorden, på Senja, ligger Vangsvik.

Moen grunnkrets 
Espenes utgjør den største bygda i Moen grunnkrets. Grunnkretsen omfatter så godt som hele den delen av kommunens fastland som ligger langs Solbergfjorden, fra grensen mot Sørreisa ved Lavika i øst og helt ut til Betholmen i vest. Med til grunnkretsen hører også Øvre Espenes, som ligger et par kilometer sørover, innover i landet. 

Grunnkretsen har et areal på 36,92 km² og grenser i sør til Bjørkebakk, i sørvest til Brøstad og i øst til Gumpedal, Skøelvdal og Smørsgård, alle tre i Sørreisa kommune. Over Solbergfjorden i nord ligger Russevåg, Vikstranda og Tranøybotn i Senja kommune.

Utvikling i folketallet de senere år:

Bosetninger i Dyrøy
Bygder og grender i Troms og Finnmark
Morbid Angel

Morbid Angel er et amerikansk death metal-band dannet i 1983. Det britiske musikkbladet Terrorizer ranket to Morbid Angel-album i sin «Top 40 Greatest Death Metal Albums», med Altars of Madness på nr.1. Gruppens sanger er komplekse i sine arrangementer, grunnet gitaristen Trey Azagthoth og trommeslageren Pete Sandovals betydelige tekniske ferdigheter.  Sandoval spilte også i grindcore/death metal-bandet Terrorizer.

Historie
Morbid Angel var det første death metal-bandet som hadde en anelse suksess i bredere lag, som for eksempel å ved få kontrakt med Giant Records i 1992, og å få musikkvideoen for sangen «God of Emptiness» vist på en episode av Beavis and Butthead.

De opprinnelige lyriske temaene fokuserte for det meste på satanisme og anti-kristne emner, men fra det andre albumet, Blessed Are the Sick, beveget tekstene seg sakte mot de gamle sumeriske gudene, selv om mye av dette er hentet fra Simon Necronomicon, som var influert av sumerisk mytologi, i tillegg til forfatteren H. P. Lovecraft, og en tiltrekning til Romerriket. Anti-religiøse elementer gjennomsyret dog fortsatt tekstene.

Morbid Angels album har blitt utgitt med titler i stigende alfabetisk orden. Bandet er for tiden i ferd med å skrive og spille inn et nytt studioalbum for utgivelse en gang i 2007, og vil sannsynligvis fortsette trenden med en tittel som begynner med bokstaven «I».

Medlemmer 
Trey Azagthoth – gitar, gitarsynthesizer, keyboard, vokalist (1983-i dag)
Tim Yeung – trommer (2010-i dag)
David Vincent – vokalist, bass (1986-1996, 2004-i dag)
Thor Anders Myhren – gitar (2008-i dag)

Tidligere medlemmer 
Mike Browning – trommer, vokal (1983–1986)
Wayne Hartsell – trommer (1986–1988)
 Pete Sandoval - trommer (1988-2010)
Dallas Ward – bass, vokal (1983–1985)
Richard Brunelle – gitar (1985-1992, 1994(live), 1998 (live))
Kenny Bamber – vokalist (1985)
Sterling Von Scarborough – bass (1986)
Steve Tucker – vokal, bass (1997-2001, 2003-2004)
Jared Anderson – vokal, bass (2001–2002)
Tony Norman – gitar (2003–2006)
Erik Rutan – gitar, keyboard (Europaturnéen) (1993-1996, 1999-2002, 2006)
John Ortega – bass (1985–1986)
Michael Manson – vokal (1986)
Gino Marino – gitar (live) (1992–1993)
Ivan Ganchev – trommer

Diskografi
Altars of Madness (1989)
Blessed Are the Sick (1991)
Covenant (1993)
Domination (1995)
Entangled in Chaos (1996)
Formulas Fatal to the Flesh (1998)
Gateways to Annihilation (2000) 
Heretic (2003)
Illud Divinum Insanus (2011)
Kingdoms Disdained (2017)

Referanser

Kilder
 Vinylnet Record Label Discographies. link. – Earache Records catalogue numbers.

Eksterne lenker 
 
 
 
 Offisielt diskusjonsforum
 Myspace Page

Death metal-band fra USA
Band etablert i 1983
Dave Mattacks

David James «Dave» Mattacks (født 13. mars 1948 i Edgware i Middlesex) er en britisk trommeslager kjent fra sin deltakelse med Fairport Convention, Jethro Tull og som studiomusiker for en rekke band og artister innen sjangrene progrock og folkrock.

Mattacks begynte sin musikalske karriere tidlig på 1960-tallet som pianostemmer før han startet med å spille trommer. På trommer spilte han med forskjellige jazzband før han til slutt ble medlem av folkrockgruppen Fairport Convention i 1969. Samme med denne gruppa spilte han inn syv utgivelser (blant annet «Liege & Lief») og turnerte hyppig både i Storbritannia, USA, Europa og Japan. I 1974 forlot han Fairport for å fortsette karrieren som frilanser både som studiomusiker og turnéartist samt flere engasjementer innenfor TV–industrien, men var tilbake i Fairport Convention i perioden 1985 til 1997.

Som studiomusiker har han blant annet arbeidet for kjente artister som Paul McCartney, Jimmy Page, Elton John, George Harrison, Cat Stevens, Brian Eno, Nick Drake og Chris Rea. Innenfor TV–industrien var han blant annet med som musiker til filmen Time Bandits regissert av Terry Gilliam. I perioden 1991 til 1992 var han også medlem av Jethro Tull.

I 1998 flyttet han til USA og Marblehead i Massachusetts hvor han siden har blitt en etterspurt studiomusiker, produsent og medlem av bandet Super Genius. Dette bandet er aktivt og turnerer både i Storbritannia, Europa og Australia med jevne mellomrom.

Oversikt over band og artister

Referanser

Eksterne lenker   
 
 
 Dave Mattacks offisielle hjemmeside – med omfattende diskografi

Engelske trommeslagere
Jethro Tull-medlemmer
Personer fra Barnet
Valentina Matvijenko

Valentina Ivanovna Matvijenko (russisk: Валентина Ивановна Матвиенко) (født 7. april 1949) er en russisk politiker som i 2003 ble valgt til guvernør i St. Petersburg. 

Valentina Matvijenko ble født i Sjepetivka i Ukraina og er utdannet ved det kjemisk-farmasøytiske institutt i Leningrad (1972) og ved det vitenskapelige akademi tilhørende sentralkomiteen i Sovjetunionens kommunistiske parti (1985). I 1991 gjennomgikk hun kurser ved Utenriksdepartementets diplomatiske akademi.

Fra 1972 arbeidet Matvijenko i ungdomsorganisasjonen Komsomol. I perioden 1984-1986 var hun førstesekretær for kommunistpartiet i bydelen Krasnogvard, og fra 1986 viseformann i  eksekutivkomiteen for det lokale sovjetet.

I 1989 ble Matvijenko valgt som deputert til den første folkekongressen i Sovjetunionen. Fra 1991 var hun i diplomatisk tjeneste, både i Samveldet av uavhengige stater, innen Den russiske føderasjon, på Malta og i Hellas. I perioden 1998-2003 arbeidet hun med sosiale spørsmål for den russiske regjeringen. Den 5. oktober 2003 ble Valentina Matvijenko valgt til guvernør i St. Petersburg.

Eksterne lenker 
 

Russiske guvernører
Personer fra tidligere Sjepetivka rajon
Personer fra Sjepetivka rajon i Khmelnytskyj oblast
Fødsler i 1949
Torkil Damhaug

Torkil Damhaug (født 8. november 1958 i Lillehammer) er en norsk forfatter og lege.

Damhaug har studert litteraturvitenskap og antropologi ved Universitetet i Bergen og medisin ved Universitetet i Oslo, der han fikk en cand.med. i 1991. Han  arbeidet som lege i Lofoten 1991–92 og ved psykiatriske institusjoner i Akershus. Han ble godkjent spesialist i psykiatri i 2006.

Han debuterte i 1996 med romanen Flykt, måne.

Bibliografi 
 Flykt, måne – roman (1996)
 Syk rose – roman (1999)
 Overlord – roman (2006)
 Se meg, Medusa – kriminalroman (2007)
 Døden ved vann – kriminalroman (2009)
 Ildmannen – kriminalroman (2011) – Vinner av Rivertonprisen
 Sikre tegn på din død – kriminalroman (2013)
 En femte årstid – kriminalroman (2016) – Vinner av Rivertonprisen ISBN 978-82-02-54461-4
 Glasshjerte – kriminalroman (2017)
Se en annen vei – kriminalroman (2019)

Utmerkelser 

 Rivertonprisen i 2011 for Ildmannen
 Rivertonprisen i 2016 for En femte årstid

Referanser

Eksterne lenker 
 Torkil Damhaug hos Volapuk

Fødsler i 1958
Norske romanforfattere
Norske krimforfattere
Vinnere av Rivertonprisen
Rikke

Rikke er et kvinnenavn. Det er en kortform av navn som inneholder rik, som Frederikke eller Henrikke. Navneleddet rik har opprinnelse i det gammelhøytyske ordet rihhi eller det urnordiske -rikiaR, som begge betyr «rik» eller «mektig hersker».

Utbredelse
I Danmark var Rikke et svært populært navn på jentebarn født på 1970-tallet.

Rikke er i dag et vanlig navn i Danmark.

|}

Kjente personer med navnet
Personene i listen er ordnet kronologisk etter fødselsår.
 Rikke Frank Jørgensen, dansk menneskerettighetsforsker
 Rikke Karlsen (f 1968), norsk bildekunstner
 Rikke Lind (f 1968), norsk politiker
 Rikke Hvilshøj (f 1970), dansk politiker
 Rikke Skov (f 1980), dansk håndballspiller

Referanser

Eksterne lenker 
 

Kvinnenavn
Navn med gammelhøytysk opprinnelse
Navn med urnordisk opprinnelse
Hans Erik Fremming

Hans Erik Fremming (født 1957) er en norsk forretningsmann. Han var styreleder i Kongsvinger IL Toppfotball i perioden 2006 til 2010.

Referanser 

Norske fotballedere
Kostreform for bedre helse

Foreningen Kostreform for bedre helse er en organisasjon med formål å endre de offentlige kostholdsrådene. Foreningen arbeider for å fremme et kosthold med stor andel ferske, naturlige råvarer med færrest mulig tilsetningsstoffer og også kosthold med begrenset innhold av karbohydrater.

Historikk 
Kostreform for bedre helse ble stiftet i juni 2007 under navnet Foreningen Kostreform for overvekt og sukkersykdommer (KOS). Initiativtager var  cand.scient. Dag Viljen Poleszynski og Sjur Magnus.

I 2011 skiftet foreningen navn til Kostreform for bedre helse, og da ble forkortelsen KOS sløyfet. Foreningens første leder var Sjur Magnus.

Bakgrunnen for opprettelsen av foreningen lå i et ønske om å fremme synet om at et kosthold med begrenset innhold av karbohydrater er gunstig for helsen generelt og spesielt for dem med diabetes type 2 og relaterte livsstilssykdommer. Da KOS ble stiftet, var det som en pasientorganisasjon og et alternativ til Diabetesforbundet, ettersom Diabetesforbundet ikke ville anbefale karbohydratrestriksjon ved diabetes.

Etter hvert, og spesielt etter 2014, har foreningens arbeid i større grad vært rettet mot å fremme et kosthold basert på hel, ren og naturlig mat, samt å motarbeide deler av offentlige norske kostholdsråd, som man mener ikke er i tråd med internasjonal forskning.

Virksomhet 

Kostreform motsetter seg mange av de offisielle og vitenskapsbaserte kostholdsrådene. Det er særlig råd om andel og type fett og karbohydrater foreningen har et avvikende syn på.

Foreningen arrangerer også flere konferanser om kosthold og helse som blant annet Kostholdskonferansen i Larvik, Stavanger, Bergen, Trondheim og Oslo.

Foreningens leder i perioden 2014-2016 var Erik Hexeberg, lege dr. med, spesialist i indremedisin, MBA. Nåværende leder er Per Bjønnes Kristiansen fra Larvik.

Kostreform utgir magasinet Kostnytt.

Referanser

Eksterne lenker 
 

Organisasjoner etablert i 2007
Organisasjoner innen alternativ behandling
Det Betales

Det Betales er et norsk band  som ble dannet i 1976, som et hyllestband til The Beatles.

Tor Henning Olsen er bandets leder,  og mange musikere har kommet og gått gjennom årene.  Deres første oppdrag var en uke på selveste Rosekjeller'n i Oslo og etterhvert fikk bandet oppdrag over hele landet. De ble presentert av Odd Grythe i programmet Husker du på NRK i 1984, og gjorde konsert i Oslo konserthus året etter. Bandet har holdt konserter i blant annet Argentina, England, Spania, Polen og Skandinavia. Bandet har spilt sammen med blant andre Tony Sheridan, som spilte med The Beatles under deres opphold i Hamburg i 1960. De har også samarbeidet med Beatles-manageren Alan Williams.

I april 2008 ble Det Betales sitt aller første album (CD) utgitt. Det selvtitulerte albumet består av originalmusikk sunget på norsk. Albumet ble utgitt på Tylden & Co. og ble produsert av svenske Peter Nord. Dette albumet ble senere relansert under artistnavnet Olzen med albumtittel Guri & en Chevy.

I 2009 ble dobbeltalbumet Norwegian Would utgitt, også produsert av Peter Nord og utgitt av Tylden & Co. I februar 2009 ble bandet tatt ut til den polske finalen i  Eurovision Song Contest med låten Jacqueline. Bandet reiste til Warszawa til direktesendt tv finale.

I 2011 markerte Liverpool by 50-årsjubileum for utgivelsen av My Bonny, som ble utgitt med Tony Sheridan og The Beatles i 1961. Sammen med Tony Sheridan på scenen i Liverpool sentrum foran ca. 40 000 engelskmenn var norske Det Betales. Bandet har også gjort mer enn 50 konserter på legendariske Cavern Club i Liverpool.

2016 skal bandet ut med showet The Beatles 50 years ago, sammen med Gaute Ormåsen og Christian Ingebrigtsen. I år er det Alt fra The Beatles 1966 som skal fremføres på scener over hele landet. Bandet feirer også 40-årsjubileum med konsert i Drammens Teater.

2020 Bandet gjør Best of Beatles konserter på kulturscener over hele Norge.

Bandmedlemmer 2020 
Joachim Olsen synger, spiller gitar og perkusjon.
Tor Henning Olsen, er bandets leder og frontfigur, og han spiller gitar og synger.
Rolf Øyvind Hæg fra Hokksund spiller trommer. Han har vært med i bandet siden 1999.
Magne Frydenlund bosatt i Mjøndalen kom med i bandet i 1999, spiller gitar, bass, og synger
Eksterne musikere kan også være med fra tid til annen.

Diskografi
Det Betales (2008)
Norwegian Would (2009)
Deltar på
 Diverse: Justice for Hillsborough – Kampen for rettferdighet fortsetter (2013)

Eksterne lenker 
 
 

Norske musikkgrupper
Akwamu

Akwamu var en stat grunnlagt av akanerne i dagens Ghana som eksisterte på 1600- og 1700-tallet. Befolkningen som opprinnelig kom fra bystaten Bono og slo seg ned i Twifo-Heman.  1693 var det folkegruppen Akwamu som ved listighet sikret seg kontrollen over det danske fortet Christiansborg i et helt år. De lot seg kjøpe ut med varer for 3000 riksdaler, men tok med seg fortets nøkkelknippe i triumf.

Referanser

Litteratur

Etniske grupper i Ghana
Tidligere land i Afrika
Etniske grupper i Afrika
Ghana
Elov Persson

Elov Persson (født 10. juli 1894 i  Torsåker i Gästrikland, død 9. juli 1970 i Torsåker) var en svensk tegneserieskaper.Persson er kanskje mest kjent som tegner av tegneserien Kronblom som han skapte i 1927. Denne serien ble første gang utgitt i Norge i Arbeidermagasinet i 1931. 

Agust og Lotta er også en tegneserie tegnet av Persson. I likhet med Kronblom, ble også denne serien utgitt som en ukentlig helside i Arbeidermagasinet på begynnelsen av 1930-tallet.

Elov Persson sluttet å tegne Kronblom i 1968. Sønnen Gunnar Persson tok da over tegnearbeidet. Perssons andre sønn, Ingvar Persson, tok over tegnearbeidet med serien Agust og Lotta på samme tid.
Persson ble i 1966 tildelt Adamsonstatuetten.

Referanser

Eksterne lenker 
 
 

Svenske tegneserieskapere
Personer fra Hofors kommun
Vinnere av Adamsonprisen